De første 3 ansatte på handicapområdet er blevet sagt op, som en følge af besparelserne i kommunen. - Det ender med at insititutionerne bliver ren opbevaring, siger Hanne Batsberg Larsen, Fællestillidsmand for socialpædagogerne i Marigerfjord Kommune. Besparelserne skyldes at kommunen ikke har taget højde for en stigning i antallet af handicappede. Det presser udgifterne med 12 millioner kroner. De 7 millioner kroner skal området selv finde i form af besparelser. - Der er ikke andre muligheder. Hvis ikke vi strammer skruen, så bliver vi straffet af regeringen. De skal nemlig have 60 procent af hver krone vi overskrider budget, siger Hans Chr. Maarup (Soc.dem), Borgmester, Mariagerfjord Kommune. På byrådsmødet i aften skal byrådet blåstemple spareplanerne fra Sundheds- og Omsorgsudvalget.
Mariagerfjord Kommune skal spare 7 millioner kroner på handicapområdet inden nytår. Mere end 15 frygtes fyret.